Etremar, dan 18 a viz Eost, e oa  erruet e reter an aerborzhig ur vatailhon japanat 900 soudard enni. Dan 20 a viz Eost e tagjont dindan ren Ichiki ar pemp batailhon amerikan a oa o tifenn an aerborzhig, o tremen war draezhennoù ar ster Tenaru. Drailhet e voe ar vatailhon japanat ablamour da girri-nij an Amerikaned, ar chCactus Force. Lazhet e voe tost an holl argadourien hag en em zistruj a reas o chomandant. Ar re ne oant marv az eas da guzhat ha ganto e voe jahinet ha lazhet daou veleg ha div choar europeat o doa nachet kuitaat an  enezenn pa voe bet goulennet ganto un nebeut mizioù en a-raok.